Թոնի Քրեգ

Տոնի Քրեգ (, ), բրիտանացի քանդակագործ։

## Կենսագրություն
Քրեգը ծնվել է 1949 թվականի ապրիլի 9-ին Լիվերպուլում ավիացիոն արտադրության ինժեների ընտանիքում։ 1966 թվականից մինչև 1968 թվականն աշխատել է Ռետինային արտադրության բնագավառում հետազոտությունների ազգային ընկերությունում։ Չելթնեմ քաղաքի Արվեստի և դիզայնի Գլոստերշիրսկի քոլեջում կազմակերպված դասընթացներում սկսել է ուսումնասիրել արվեստ, 1969-1973 թվականներին ուսումը շարունակել է Ուիմբլդոնի արվեստի դպրոցում, որտեղ նրա ուսուցիչն է եղել Ռոջեր Էկլինգը, ով նրան ծանոթացրել է քանդակագործ Ռիչարդ Լոնգի և Բիլ Վուդրոուի հետ։ Քրեգն Արվեստի թագավորական քոլեջում իր ուսումնառությունն ավարտել է 1973-1977 թվականներին։ Նա հեռացավ Մեծ Բրիտանիայից 1977 թվականին և փոխադրվեց Գերմանիայի Վուպերտալ քաղաք, որտեղ ապրում և աշխատում է մինչ օրս։ 2009 թվականից նա Դյուսելդորֆի գեղարվեստի ակադեմիայի ռեկտորն է։

## Ստեղծագործություն
Քրեգի վաղ շրջանի շատ գործեր կատարվել են գտածո նյութերից և ձեռքի տակ եղած միջոցներով։ 1970-ական թվականներին նա քանդակները պատրաստում էր օգտագործելով այնպիսի հասարակ ոճաձևեր, ինչպիսիք են դարսումը, բաժանումը և  կոտորակումը։ 1977 թվականին, տեղափոխվելով Գերմանիա, Քրեգը պատրաստում է մի քանի հատակադիր քանդակներ, տարբեր կենցաղային առարկաներից, պլասմասե մանկական խաղալիքներից, փողոցից գտնված և ըստ գույների տեսակավորված պլաստիկ նյութերից։ Հրաժարվելով հավասարեցնել քանդակագործական ստեղծագործությունը, ըստ իր արտահայտության դեպի «ծանրաքաշ  դրամատիզմի», կամ պողպատից աշխատանքների, նա իր համար որպես նյութ ընտրեց պլաստիկը։ Նրա պատային և հատակային որոշ աշխատանքներ դարձան բացահայտ գաղափարական, հատկապես պատի վրա պլաստիկից արված այն դրվագները, որտեղ ոստիկանները  կամ հատուկ ջոկատայինները ռետինե մահակներով ցրում են ցուցարարներին։ Արտահայտչականության այդպիսի բովանդակությունն ու կատարման յուրահատկությունը  կարելի է դասել 1977-1979 թվականների բրիտանական պանկ- հեղափոխությանը, որը ոչ պիտանի նյութերը դարձնում էր նորաձևություն, իսկ բողոքի ճիչերը՝ երաժշտություն։ 1984 թվականին Քրեգը ժամանակակից անպետքության ձևերի մեջ գտնում է ավելի հին սիմվոլիկա, եռաչափ կառուցվածքով իրենց դարն ապրած փայտանյութի կտորներ, որոնցով ձևավորում է ցուլի գլուխ, նավակ կամ կոտոշ։

1981 թվականին կայանում է «Առարկաները և քանդակագործությունը» նորարարական ցուցահանդեսը, որը միաժամանակ անցկացվում է Լոնդոնի Ժամանակակից արվեստի թանգարանում և Բրիստոլի Առնոլֆինի պատկերասրահում, որտեղ կանոնակարգվեց «ուրբանիստական նյութերի» կիրառումը։  Քրեգի հետ համատեղ դրա մասնակիցները դարձան Բիլ Վուդրոուն, Էդվարդ Ալինգտոնը, Ռիչարդ Դիկոնը, Էնթոնի Գորմլին, Անիշ Կապուրը, Բրայան Օրգանը, Պիտեր Ռենդել-Փեյջը և Ժան-Լյուկ Վիլմուտը։ Ապա հետևեց բրիտանական պավիլիոնի ցուցադրությունը 1982 թվականի Վենետիկի բիենալեում և այնուհետև ցուցահանդեսը ցուցահանդեսի ետևից։ Սկզբնապես հենվելով Լոնդոնի Լիսսոնի պատկերասրահի վրա` «Նոր բրիտանական  քանդակը» առաջարկում է մի շարք  գեղագիտական պահանջներ։ Քրեգը փորձում է վերանայել պատկերավորման հանդեպ հարաբերությունները, արդեն գոյություն ունեցող առարկաների օգտագործման միջոցով, այդպիսով գնալով պոպ-արտի հետքերով։ Սկսած 1983 թվականից  Քրեգը պատրաստեց քանդակների շարք, որոնցում փորձարկեց  ֆորմայկայից (հրակայուն  պլաստիկ) նյութակազմվածքի նախշերը, պլաստմասսայից և «պատրաստիր ինքդ» կարգի շինվածքների նյութեր։ Նա իրար էր միացնում սեղանները, գրադարակները, սպասքապահարանները և տարբեր նյութերի կտորտանքներ և ստացված շինվածքը երեսապատում սովորական և արհեստական կտորներով, որը հիշողության մեջ տպավորվել է որպես ռեստորանային ինտերիեր։ «Terris Novalis»-ը նկարչի միակ խոշորամասշտաբ աշխատանքն է Մեծ Բրիտանիայում  (տեղադրվել է 1997 թվականին)։  Ավելի ուշ Քրեգը իր ստեղծագործության մեջ սկսեց օգտագործել այնպիսի ավանդական նյութեր,  ինչպիսիք են փայտը, բրոնզը և մարմարը` հաճախ դրանցից  ստեղծելով հասարակ ֆորմաներ։

## Ստեղծագործություններ

* 1981 *European Cases*
* 1981 *Britain Seen from the North*
* 1982 *New Stones*
* 1985 *New Figuration*
* 1986 *Raleigh*
* 1986 *Città*
* 1987 *The Spill*
* 1987 *Instinctive Reactions*
* 1988 *George and the Dragon*
* 1988 *On the Savannah*
* 1988 *Loco*
* 1988 *Code Noah*
* 1988 *Container I*
* 1988 *Container II*
* 1988 *Container III*
* 1988 *Trilobites*
* 1989 *Kolbennblok*
* 1989 *Ordovician Pore*
* 1990 *Suburbs I*
* 1990 *Suburbs II*
* 1990 *Suburbs (Softground Series)*
* 1990 *Suburbs (Spitbite Series)*
* 1990—1991 *Amphore/Dose*
* 1991 *Minister*
* 1991 *Unchärferelation*
* 1991 *Subcommittee*
* 1991—1992 *New Forms*
* 1992 *Bromide Figures*
* 1992 *Terris Novalis*
* 1993 *The Complete Omnivore*
* 1995 *Forminfera*
* 1997 *Early Forms*
* 1998 *Pillars of Salt*
* 1998 *Envelope (Fig)*
* 1999 *Pazific*
* 2000 *Lifetime*
* 2000 *Dancing Columns*
* 2003 *Stainless Steel Pillar*
* 2003 *Distant Cousin*
* 2004 *On a Roll*
* 2004 *Relatives*
* 2005 *Bent of Mind*
* 2005 *I’m Alive*

## Մրցանակներ
* Թյորների մրցանակ, 1988 
* Կայսերական մրցանակ, 2007

## Պատկերասրահ

cragg_tony_skulptur_ferryman_1997_bronzeguss_wien_bank_für_arbeit_u_wirtschaft.jpg|*Ferryman*, 1997, Վիեննա
Skulptur wirbel.jpg|*Wirbelsäule*, 1996.
Die Lichtung.JPG|*Auf der Lichtung*, 1997, Զենենշտադի ռայխովպլատց, Գերմանիա


## Ծանոթագրություններ

## Արտաքին հղումներ
* Anthony Cragg 

## Աղբյուրներ
* Каталог выставки «Тяжесть и Нежность» (Москва, ЦДХ). - М.: Typo Graphic Design, 2005. - 128 с.

Կատեգորիա:Անգլիացի քանդակագործներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Բրիտանացի արվեստագետներ
Կատեգորիա:Լիվերպուլ քաղաքում ծնվածներ